वारदातों के बाद भी नहीं चेते शहर के बैंक
ग्राहकों और उनके पैसों की सुरक्षा पर उठ रहे सवाल
भास्कर न्यूज | धमतरी
शहर के बैंकों में ठगी, उठाइगिरी की घटनाओं के बावजूद बैंक प्रबंधन सुरक्षा को लेकर कोई ठोस पहल नहीं कर रहे। बीते साल दर्जनभर से अधिक वारदात हुईं। शहर में विभिन्न बैंकों की लगभग 30 शाखाएं व 23 एटीएम की सुरक्षा को लेकर कोई खास व्यवस्था नहीं है।
सरकारी एवं निजी बैंकों के एटीएम में सीसी कैमरे तो हैं लेकिन कुछ एक को छोड़ कर बाकी सभी जगह सीसीटीवी बंद पड़े हैं। एटीएम के चेस्ट में भी कैमरे नहीं हैं। केवल केबिन के एंट्रेंस में ही सीसी कैमरे लगा दिए गए हैं, जो पर्याप्त नहीं हैं। इनकी रिकार्डिंग लिमिट भी पर्याप्त नहीं है। बैंकों में फायर अलार्म, सायरन, हाॅट लाइन, सीसी कैमरे,स्कैनर भी होने चाहिए, लेकिन किसी भी बैंक में अब तक स्कैनर की सुविधा नहीं है जिससे असामाजिक तत्व भी बिना रोकटोक के अंदर प्रवेश कर जाते हैं।
त्योहारी सीजन में सुरक्षा जरूरी : अधिकांश बैंकों में सुरक्षा गार्ड के बगैर ही करोड़ों रुपए का लेनदेन हो रहा है। इससे वहां कभी भी लूट और उठाईगिरी की घटना की आशंका बनी हुई है।
अधिकांश लोग जरुरत के समय एटीएम से रकम निकालते हैं। त्यौहार के सीजन में घरों की साफ-सफाई, नए कपड़े, जेवर खरीददारी के दौर में ट्रांजेक्शन बढ़ जाता है, लेकिन एटीएम में रात में भी गार्ड की डयूटी नहीं रहती।
बैंक आफ बडौदा में उठाईगिरी की घटना के बाद भी प्रबंधन सजग नहीं हुआ।
एक बार और चेताएंगे
सुरक्षा के मद्देनजर बैंक प्रबंधन को बैंक अौर एटीएम की सुरक्षा के लिए पूर्व में चेतावनी दी गई थी। उन्हें फिर से चेताया जाएगा। पुलिस पार्टी भी शहर में गश्त करती है। खामियां मिलने पर संबंधित बैंकों के उच्चाधिकारियों काे लेटर लिखेंगे। कमलेश्वर चंदेल, एएसपी धमतरी
hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva